РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 15

от заседание на Комисия ”Професионална квалификация и 
информационни технологии”,
проведено на 07.07.2021 г.

Днес, 07.07.2021 г. /сряда/ от 11:10 часа се проведе заседание на Kомисия “Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

ГЕРГАНА МУТАФОВА
ДАНИЕЛА МАРЧЕВА-отсъства
СВЕТЛАНА БОШНАКОВА
СЕВДАЛИН МАВРОВ	
            
На заседанието присъстват експертните сътрудници на комисията: Тодор Събчев – директор на дирекция „ИТСС“ и Георги Бошнаков – главен експерт – информационни технологии в отдел „ИО“, дирекция „ИТСС“.

1.ОТНОСНО: Изготвяне на проектобюджет на съдебната власт за 2022 г. и бюджетни прогнози за 2023 и 2024 г.
	Извлечение от заседание на Комисия „Бюджет и финанси“ към Пленума на ВСС по протокол № 24/30.06.2021г., т. 5.

Комисия “Професионална квалификация и
информационни технологии”
Р Е Ш И :

1.1.	 Отлага разглеждането на т.1 за следващото заседание на Комисията.

						2.ОТНОСНО: Писмо от и.д. председател на Адвокатска колегия – Пловдив относно ползване на софтуерна система “DOCATTESTATION” – “Удостоверител на документи“.

Комисия “Професионална квалификация и
информационни технологии”
Р Е Ш И :

2.1. Искането от и.д. председател на Адвокатска колегия – Пловдив за одобряване на софтуерна система “DOCATTESTATION” – “Удостоверител на документи“ за използването й от органите на съдебната власт е нецелесъобразно.
2.2. Изпраща решението по т. 2.1. на и.д. председател на Адвокатска колегия – Пловдив, за сведение.

3.ОТНОСНО: Доклад от директора на дирекция „ЧРАТОКИ“ в АВСС относно възлагане на обществена поръчка за предоставяне на далекосъобщителни услуги и обществени електронни съобщителни услуги чрез обществени мобилни мрежи по стандарти GSM и UMTS.
Дирекция „ЧРАТОКИ“ и дирекция „Правна“, отдел „Обществени поръчки“ са отговорни за организиране, провеждане и възлагане на обществената поръчка според това, в чии функционални задължения попада предметът на поръчката.
	Дирекция „ИТСС“ при необходимост може да изрази становище по предложенията направени от трите мобилни оператора.
Дейностите не изискват специални IT познания, за да бъдат превъзлагани на дирекция „ИТСС“, поради което

Комисия “Професионална квалификация и
информационни технологии”
Р Е Ш И :

3.1. Не приема предложението на директора на дирекция „ЧРАТОКИ“ в АВСС.
3.2. Възлага на Дамян Бакалов – началник отдел „ТОМТСП“ и упълномощено лице по договор за предоставяне на далекосъобщителни услуги и обществени електронни съобщителни услуги чрез обществени мобилни мрежи по стандарти GSM и UMTS, сключен на 21.07.2021 г., да извърши пазарно проучване с представители на трите мобилни оператора и да изготви доклад с предложение за сключване на договор.
3.3. Изпраща решението по т. 3 на Главния секретар на ВСС, за сведение.

4.ОТНОСНО: Писмо от главния секретар на ВСС за запознаване и становище с проект на Вътрешни правила за подготовка на материалите за заседанията на колегиите и на пленума на Висшия съдебен съвет, изготвяне на кратките и пълните стенографски протоколи и изпълнение на взетите решения.

Комисия “Професионална квалификация и
информационни технологии”
Р Е Ш И :

4.1. Приема предложение от директора на дирекция „ИТСС“.
4.2. Изпраща предложението по т.4.1 на Главния секретар на ВСС за отразяване на следните промени:
- Текстът в чл. 6, ал. 1 „от служители на дирекция „Информационни технологии и съдебна статистика“ се заменя с „от съответния административен секретар“.
- Текстът в чл. 12, ал. 2, т. 2 „от служител на дирекция „Информационни технологии и съдебна статистика“ се заменя с „от съответния административен секретар“.
- Текстът в чл. 13, ал. 3 „от служител на дирекция „Информационни технологии и съдебна статистика“ се заменя с „от съответния административен секретар“.
Мотиви: Публикуването на дневни редове и протоколи на сайта е административна дейност, която не изисква професионална компютърна квалификация. 

5.ОТНОСНО: Искане от административния ръководител на Районен съд – Кнежа за осигуряване на средства за закупуване на 2 броя копирна техника.
Параметрите на избраните устройства са извън минимално необходимите за работа с ЕИСС, съгласно препоръките на „Информационно обслужване“ АД.

Комисия “Професионална квалификация и
информационни технологии”
Р Е Ш И :

5.1. Искането от административния ръководител на Районен съд – Кнежа за осигуряване на средства за закупуване на 1 брой копирна техника на обща стойност 1 329,60 лв. с ДДС е нецелесъобразно.
5.2. Връща искането от административния ръководител на Районен съд – Кнежа в частта за 1 брой копирна техника за съобразяване на сканиращия модул с минималните изисквания за работа с ЕИСС.

6.ОТНОСНО: Искане от административния ръководител на Районен съд – Смолян за осигуряване на средства за закупуване на 1 брой сървър с операционна система.

Комисия “Професионална квалификация и
информационни технологии”
Р Е Ш И :

6.1. Връща искането от административния ръководител на Районен съд – Смолян за осигуряване на средства за закупуване на 1 брой сървър от среден клас с операционна система Windows Server 2019, за оптимизиране на параметрите и избор на сървър от нисък клас, съобразен с определените лимити на ВСС за този вид техника.

7.ОТНОСНО: Писмо от административния ръководител на Окръжен съд – Кюстендил относно внедряване на национален IP адресен план на съдилищата.

Комисия “Професионална квалификация и
информационни технологии”
Р Е Ш И :

7.1. Комисията поддържа решението си по протокол № 13/17.06.2021 г., т. 11, с което е указано на административните ръководители на съдилищата, в които не е внедрен националният IP адресен план на съдилищата, да организират внедряването му в седемдневен срок.

8.ОТНОСНО: Отговор от А1 България ЕАД относно решение на КПКИТ по протокол № 14/23.06.2021 г., т. 9 

Комисия “Професионална квалификация и
информационни технологии”
Р Е Ш И :

8.1. Приема за сведение отговора от А1 България ЕАД относно решение на КПКИТ по протокол № 14/23.06.2021 г., т. 9.
8.2. Изпраща отговора от А1 България ЕАД и решението по т.7 на административния ръководител на Окръжен съд – Кюстендил.

Допълнителна точка:

9.ОТНОСНО: Проект за изменение и допълнение на Правила за достъп до електронни съдебни дела в Единния портал за електронно правосъдие на ВСС.

Комисия “Професионална квалификация и
информационни технологии”
Р Е Ш И :

9.1. Приема проект за изменение и допълнение на Правила за достъп до електронни съдебни дела в Единния портал за електронно правосъдие на ВСС.
9.2. Изпраща проекта за изменение и допълнение на Правила за достъп до електронни съдебни дела в Единния портал за електронно правосъдие на ВСС на Комисия по правни въпроси към Пленума на ВСС, по компетентност и за внасяне в Пленума на ВСС.

10.ОТНОСНО: Устен доклад от директора на дирекция „ИТСС“ във връзка със заетостта на дирекцията и необходимостта от оформяне на документация за кандидатстване с проектно предложение по ОПДУ за „Подсигуряване непрекъсваемостта на работните процеси при крайните потребители (съдилищата), работещи с Единната информационна система на съдилищата - ЕИСС. Осигуряване на възможност за оптимално интегриране на взаимосвързаните информационни системи - ЕИСС, Единен портал за електронно правосъдие (ЕПЕП) и Специализирана информационна система за мониторинг и анализ (СИСМА) - чрез разполагането им върху обща, разширена хиперконвергентна платформа. Надграждане на ЕПЕП с цел осигуряване на извършването на процесуални действия и удостоверителни изявления в електронна форма чрез софтуерното интегриране с ЕИСС  и други външни системи. Повишаване на оперативността на поддръжката на инфраструктурата, осигуряваща работата на ЕИСС.”

Комисия “Професионална квалификация и
информационни технологии”
Р Е Ш И :

10.1. Да се ангажира външен експерт за оформяне на документацията по проектното предложение по ОПДУ за „Подсигуряване непрекъсваемостта на работните процеси при крайните потребители (съдилищата), работещи с Единната информационна система на съдилищата - ЕИСС. Осигуряване на възможност за оптимално интегриране на взаимосвързаните информационни системи - ЕИСС, Единен портал за електронно правосъдие (ЕПЕП) и Специализирана информационна система за мониторинг и анализ (СИСМА) - чрез разполагането им върху обща, разширена хиперконвергентна платформа. Надграждане на ЕПЕП с цел осигуряване на извършването на процесуални действия и удостоверителни изявления в електронна форма чрез софтуерното интегриране с ЕИСС  и други външни системи. Повишаване на оперативността на поддръжката на инфраструктурата, осигуряваща работата на ЕИСС.”
10.2. Изпраща решението по т.10.1 на Главния секретар на ВСС, за сключване на граждански договор с външен експерт в размер до 3000 лв.

ПРЕДСЕДАТЕЛ НА КОМИСИЯ
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:  /П/   

КАЛИНА ЧАПКЪНОВА